stanford-oval/wikipedia huggingface dataset:
Sini-Maaria Simonen

| Sini-Maaria Simonen> Henkilötiedot |
| --- | --- |
Syntynyt: 22. tammikuuta 1986 (ikä 38) Helsinki
Kansalaisuus:  Suomi
Ammatti:  muusikko
Muusikko
Soittimet:  viulu
  [ Muokkaa Wikidatassa ] [ ohje ]  
Sini-Maaria Simonen (s. 22. tammikuuta 1986 Helsinki) on suomalainen viulutaiteilija.
Sini Simonen aloitti viulunsoiton neljävuotiaana Länsi-Helsingin musiikkiopistossa. Simonen opiskeli Sibelius-Akatemiassa, Hannoverin musiikkikorkeakoulussa opettajanaan Lara Lev ja Baselin musiikkikorkeakoulussa opettajanaan Rainer Schmidt. Simonen soittaa italialaisen Giovanni Battista (Johannes Baptista) Guadagninin tekemää viulua vuodelta 1760.
Sini Simonen kuuluu sukupolvensa menestyneimpiin suomalaisiin viulisteihin. Hän on lontoolaisen Castalian String Quartet -jousikvartetin ensiviulisti , tanskalaisen Esbjerg Ensemble -kamariyhtyeen viulisti sekä sveitsiläisen Calvino -pianotrion viulisti.
Simonen on konsertoinut solistina ja kamarimuusikkona maailmanlaajuisesti. Hän on esiintynyt useimpien suomalaisten ja lukuisien keskieurooppalaisten sinfoniaorkesterien solistina.
Vuonna 2005 Simonen eteni ainoana suomalaisena Jean Sibelius -viulukilpailun finaaliin. Vuonna 2008 hän voitti toisen palkinnon Carl Flesch -viulukilpailussa Unkarissa sekä ensimmäisen palkinnon Cremonan sooloviulukilpailussa Italiassa. Vuonna 2009 Simonen voitti toisen palkinnon Rodolfo Lipizer -kilpailussa Italiassa. Kamarimuusikkona hän on voittanut Lyonin kansainvälisen kvartettikilpailun, Johannes Brahms -kilpailun Puolassa ja Citta di Pinerolo -kilpailun Italiassa.
Silorausku

| Silorausku |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Rauskukalat Rajiformes
Heimo::  Rauskut Rajidae
Suku::  Dipturus
Laji::  batis
Kaksiosainen nimi
 Dipturus batis  (Linnaeus, 1758) 
Infobox OKNimi-testi OKIUCN-testi OK: 
Silorausku (Dipturus batis) on rauskuihin kuuluva äärimmäisen uhanalainen rustokalalaji.
Silorausku on taloudellisesti tärkeä laji ja sitä pyydystetään runsaasti ruoaksi. Se elää 30–600 metrin syvyydessä, nuoret elinalueen matalammissa osissa. Silorauskun ruumis on litistynyt, vinoneliön muotoinen ja pyrstö on ohut. Pyrstössä ja ruumiin vatsapuolella on pieniä piikkejä; aikuisilla naarailla on piikkejä myös ruumiin etuosassa, koirailla koko selässä. Silorausku on pohjan asukas, joka etsii ruoakseen kaloja, rapuja, hummereita ja kalmareita. Naaras munii pohjalle sarveiskuoriset, pitkärihmaiset munat. Kuoriutuessaan poikaset ovat noin 20 senttimetrin pituisia.[lähde? ]
Saku (Viro)

| Saku (Saku vald) |
| --- | --- |
 Sakun panimo
 lippu:  vaakuna
 Saku sijaitsee Pohjois-Virossa.
 Koordinaatit: 59°18′N, 24°40′E 
Valtio:   Viro
Maakunta:  Harjumaa
Pinta-ala:  
 – Kokonaispinta-ala:  170,45 km²
Väkiluku (1.1.2018):  9 864
 – Väestötiheys:  58 as./km²
 
 www.sakuvald.ee 
Infobox OKVirheellinen NIMI-arvo: 
Saku (saks. Sack) on kunta Harjumaan maakunnassa, Virossa.
Sijainti

Saku on Tallinnan eteläinen rajanaapuri. Lännessä se rajoittuu Sauen kuntaan, etelässä Kohilaan ja idässä Koseen sekä Kiiliin.
Kylät ja taajamat

Saku koostuu kahdesta pienkauppalasta (alevik): Saku ja Kiisa. Lisäksi kunnassa on 20 kylää.
Väestö

Sakussa oli vuoden 2018 alussa 9 864 asukasta. Asukasluku on viime vuosina ollut kasvussa: vuonna 2004 asukkaita oli 8 480 ja vuoden 2014 alussa 9 783.
Vuonna 2011 Sakun kunnassa oli 9 618 asukasta, joista 8 859 (92,1 %) oli virolaisia, 549 (5,7 %) venäläisiä ja 201 (2,1 %) muita kansallisuuksia.
Kunnan keskustaajamassa Sakussa oli vuoden 2007 alussa 4 678 asukasta.
Talous

Sakun taajamassa sijaitsee Saku Õlletehas, ja Saku-olut onkin saanut nimensä paikkakunnan mukaan.
Liikenne

Valtatie 11 (Tallinnan kehätie) ja kantatie 15 Tallinnasta Türiin kulkevat Sakun kautta. Rautatie Tallinnasta Lelleen ja edelleen Pärnuun sekä Viljandiin kulkee Sakun kautta.
Muuta

Saku on Liperin ja Ylöjärven ystävyyskunta.
Kurtnan kylässä sijaitsee Vembu-Tembumaa -niminen huvipuisto.
Aiheesta muualla

Kuvia tai muita tiedostoja aiheesta Saku (Viro) Wikimedia Commonsissa
Santeri Vahtonen

| August Aleksander Vahtonen> Henkilötiedot |
| --- | --- |
Syntynyt: 7. syyskuuta 1888 Maaria, Suomi
Kuollut: 22. kesäkuuta 1975 (86 vuotta)
Ammatti:  näyttelijä
Puoliso:  Fanny Konkordia Vahtonen
August Aleksander (Santeri) Vahtonen (7. syyskuuta 1888 Maaria – 22. kesäkuuta 1975)  oli suomalainen näyttelijä. Hänet tunnettiin etenkin koomisista rooleistaan. Vahtonen näytteli lähinnä työväennäyttämöillä, sekä harrastelija- että ammattilaispohjalta.
Ura

Vahtonen aloitti uransa seuranäyttämöiltä ja liittyi 1919 Turun Työväen Teatteriin, joka oli Turun ensimmäinen suomenkielinen ammattiteatteri. Hän näytteli siellä vuoteen 1927, jolloin hän lopetti noin neljännesvuosisadan kestäneen näyttämöuransa.
Vahtosella oli rooleja useissa suomalaisen näytelmäkirjallisuuden klassikoissa. Kansannäytelmässä Tukkijoella hän näytteli Tolarin roolin. Nummisuutareissa hän näytteli Topiaksen ja näytelmässä Pohjalaisia hänen roolinaan oli Salttu. Komediassa Nuori mylläri Vahtonen näytteli räätäli Koikaleen osan. Vahtosen rooleihin kuului myös Kihlauksen Aapeli.
Myös Vahtosen puoliso Fanny Vahtonen (1888–1961) liittyi Turun Työväen Teatteriin 1919. Pariskunnan tulorooleina olivat pääosat Marcel Gerbidonin näytelmässä Kaivostyömies. Vahtosen muita kollegoita Työväen Teatterissa oli muun muassa Sulho Aavikko.
Santeri Vahtosen tytär Kaarina Vahtonen (1913–2002) työskenteli niin ikään näyttelijänä.
Shiraoka

| Shiraoka (白岡市) |
| --- | --- |
 Shibayamajärvi
 lippu:  symboli
 Shiraokan sijainti Saitaman prefektuurissa
 Shiraoka
 Koordinaatit: 36°01′09″N, 139°40′37″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  24,92 km²
Väkiluku (09/2020):  52 462
 – Väestötiheys:  2 105,2 as./km²
Symbolit:  
 – Puu:  Mänty
 – Kukka:  Omenapäärynän kukka
 
 http://www.city.shiraoka.lg.jp/ 
Infobox OKVirheellinen NIMI-arvo: 
Shiraoka (jap. 白岡市, Shiraoka-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin itäosassa Motoarajoen itärannalla. Shiraokassa on 52 462 asukasta (syyskuussa 2020) ja sen pinta-ala on 24,92 neliökilometriä.
Shiraokan maaseutukaupunki perustettiin vuonna 1954 liittämällä yhteen kolme kyläkuntaa. Silloin siellä oli yli 15 000 asukasta. Myöhemmin Shiraoka on kasvanut voimakkaasti yhtenä Suur-Tokion metropolialueen lukuisista esikaupungeista. Asutus on keskittynyt erityisesti Shiraokan rautatieaseman ympäristöön. Kaupunkiin on sijoittunut myös teollisuutta. Kaupunkioikeudet Shiraokalle myönnettiin vuonna 2012. Jäljellä olevilla maaseutualueilla viljellään riisin lisäksi omenapäärynöitä (nashi).
Shiraokaa palvelee JR Higashi-Nihonin Utsunomiya-linja eli Tōhoku-päälinja.
Kuvia

Shiraoka Hachiman-gū
Shiraokan kaupungintalo
Aikuiskoulutuskeskus Komorebi no mori
Shin-Shiraokan rautatieaseman edustaa
Aiheesta muualla

Kuvia tai muita tiedostoja aiheesta Shiraoka Wikimedia Commonsissa
Kaupungin internetsivut (japaniksi)
Santeri Tuori

Santeri Tuori (s. 27. elokuuta 1970 Helsinki) on suomalainen valokuvataiteilija.
Tuori on valmistunut oikeustieteen maisteriksi 1999, taiteen maisteriksi 2003 Taideteollisesta korkeakoulusta. Hän on opiskellut Saksassa Berliinissä Hochschule der Künstessä 1999–2000. Hänellä on ollut yksityisnäyttelyjä sekä Suomessa että ulkomailla. Lisäksi hän on ollut mukana yhteisnäyttelyissä ja tapahtumissa.
Teos Lumpeet on lasilevylle painettu kerroksellinen valokuva, jonka taustavalaistusta ohjataan videolla. Teos on kaksiosainen ja se paljastettiin Turun ylioppilaskyläsäätiön Tyyssija-asuntokohteeseen ylioppilaskylän läntiseen osaan vuonna 2022.
Tuori käyttää teoksissaan valokuvaa ja videota. Hänen töitään on useissa taidemuseoissa, kuten Kiasmassa ja Suomen valokuvataiteen museossa, sekä yksityiskokoelmissa. Tuorin kirja Vallan kuva, valokuva kontrollipolitiikan välineenä pohjautuu hänen oikeustieteelliselle tiedekunnalle tekemäänsä pro graduun.
Julkaisuja

Posing Time, Kerber Verlag, 2006.
Santeri Tuori, Karlotta, Galerie Anhava, 2004
Santeri Tuori, Photography and Video, Galerie Anhava, 2004
Vallan kuva, valokuva kontrollipolitiikan välineenä, Musta taide ja Suomen valokuvataiteen museo, 2001.
SMS-TV-peli

SMS-TV-peli (myös kännykkäpeliohjelma) on tekstiviesteillä pelattava televisiopeli, jonka pelitapahtumat näytetään televisiolähetyksessä. Koska pelinäkymä on kaikille pelaajille sama, ruudulla näkyvät samaan aikaan kaikkien pelaajien toiminnot. Pelaaja ei erikseen käynnistä peliä, vaan se pyörii televisiossa jollain ohjelmapaikalla. SMS-TV-peli on yksi vuorovaikutteisen television muodoista.
Tekstiviestitelevisiopelejä on lähetetty vuodesta 2002 lähtien. Aluksi pelaaja antoi tekstiviestillä yksinkertaisia komentoja pulmien ratkaisemiseksi, ja vuorovaikutus jäi pelaajan ja pelin välille. Vuodesta 2004 lähtien peleihin alettiin sisällyttää osallistujia vastaan pelaava ihmisjuontaja, jonka ohitse piti saada esimerkiksi laukaistua jalkapallo. 2000-luvun lopulla ne alkoivat kadota televisiokanavilta. Nykyisin mikään televisiokanava ei enää lähetä niitä.
Pelisuunnittelu

Tekstiviestit olivat pelisuunnittelulle suuri haaste, sillä viive siirron tekemisen ja toteutumisen välillä oli suuri. Lisäksi tekstiviestin kirjoittaminen oli hankalaa: jokaisen viestin alkuun tuli kirjoittaa tunniste, minkä jälkeen syötettiin itse pelikomento, joka saattoi olla useita merkkejä pitkä. Viestin laatiminen ja puhelinnumeron näppäily saattoi vaatia kymmeniä painalluksia. Peliä pyöritti televisioyhtiöiden tietokoneeseen asennettu ohjelmisto, jonka pelinäkymää lähetettiin televisiokanavilla. Ohjelmisto pyöri Windows-käyttöjärjestelmän päällä. Toisinaan televisiossa saattoi nähdä tietokoneen kaatuvan ja ruutuun ilmestyvän erilaisia virheilmoituksia tai BSoDin.
Suomessa pelien kehitykselle 2000-luvulla asetti haasteita analogiset televisiolähetykset ja -vastaanottimet, jotka rajoittivat pelinäkymän kokoa. Lisäksi näytöllä tuli näyttää ohjeita, pistetaulukko ja myöhemmässä vaiheessa myös chat-viestejä ja lopulta ihmisjuontaja. Lopulta ihmisjuontaja syrjäytti varsinaiset pelit, ja lähetyksissä lähinnä kommentoitiin osallistujien chat-viestejä. Pelit alkoivat kadota televisiosta 2000-luvun loppupuolella. Viimeisetkin pelit lopetettiin vuonna 2014.
Liiketoiminnan kannattavuus perustui viestien suureen määrään, joten peleissä pärjäämisestä tehtiin pelaajille helppoa ja palkitsevaa. Hiljaisiin pelihetkiin saatettiin lisätä vihjeitä, jotka kannustivat pelaajia jatkamaan pelaamista. Toisinaan saatettiin myös ohjelmoida botteja pelaamaan peliä, jotta pelilauta olisi ollut elävä ja kiinnostava katsella. Osasta pelejä saattoi voittaa palkintoja olemalla kierroksen tai päivän parhain pelaaja.[lähde? ] Pelit saivat kritiikkiä pelaamisen kalleuden vuoksi. Erittäin paljon peliviestejä lähettämällä oli mahdollista kasvattaa puhelinlaskuaan ja tuhlata varansa televisiopeleihin.
Aiheesta muualla

Interaktiivinen tv-mobiiliviihde mediakasvatuksen silmin
Nostalgia-TV: SMS-TV-pelit
Interaktiiviset tekstiviestipelit televisiossa, Suomen pelimuseo, YouTubessa
RedLynxin Katapultti vuodelta 2002.
RedLynxin Rantalentis vuodelta 2004.
Outer Rimin Mikämikä-TV vuodelta 2003.
Outer Rimin Putti vuodelta 2002.
Samsung Galaxy Note 3 Neo

| Samsung Galaxy Note 3 Neo |
| --- | --- |


Valmistaja:  Samsung Electronics
Julkaistu:  helmikuu 2014
Edeltäjä:  Samsung Galaxy Note 3
Mitat:  148,4 × 77,4 × 8,6 mm
Paino:  162 g
Näyttö:  5,5" Super AMOLED HD
Näytön kuvatarkkuus:  720 × 1 280
Suoritin:  Samsung Exynos 5 Hexa 6-ydin, 1,7 GHz, ARM Cortex-A15 ja ARM Cortex A7
Grafiikkapiiri:  Mali-T624
Keskusmuisti:  2 Gt
Flash-muisti:  16 Gt
Takakamera:  8 megapikseliä
Etukamera:  2 megapikseliä
Käyttöjärjestelmä:  Android 4.3 ”Jellybean”, päivitettävissä Android 5.1 ”Lollipop” -versioon
Akku:  3 200 mAh
Muistikorttipaikka:  tukee enintään 64 gigatavun microSD-kortteja
Infobox OKNimi-testi OK: 
Samsung Galaxy Note 3 Neo on Samsung Electronicsin tammikuussa 2014 esittelemä ja helmikuussa julkaisema älypuhelin, jossa on esiasennettuna Android 4.3 ”Jellybean” -käyttöjärjestelmä.
Tekniset tiedot > Muotoilu

Samsung Galaxy Note 3 Neo -älypuhelimessa on 5,5-tuumainen näyttö HD-resoluutiolla.
Tekniset tiedot > Fyysiset osat

Laitteesta löytyy Samsungin oma Exynos 5 Hexa-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 8 Megapikselin takakamera. Etukameran tarkkuus on puolestaan 2 Megapikseliä.
Videokuvaus voidaan tehdä 1080p (Full HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 4.3 ”Jellybean”.
Myöhemmin laitteeseen on tullut päivitys Android 5.1 ”Lollipop” -versioon.
Shirasaya

Shirasaya sayagaki-merkein
Shirasaya  (jap. 白鞘) on japanilainen huotra, jota käytetään miekanterän säilytykseen. Nimitys tarkoittaa ”korutonta tuppea”, mikä juontuu esineen koristelemattomasta ulkomuodosta. Shirasayalla on ollut osansa japanilaisessa miekanvalmistuksessa taidon alkuajoista lähtien.
Shirasayan perimmäinen tehtävä on suojata terää korroosiolta silloin, kun tämä ei ole käytössä. Pitkän tauon aikana on siis terän kannalta suotuisinta pitää sitä ennemmin shirasayassa kuin koshiraessa, jota käytetään miekkailtaessa. Koska koshirae ei pinnoitettuna hengitä samoin kuin shirasaya, se ei ehkäise ruostumista yhtä tehokkaasti.
Nykypäivänä shirasayalla on keskeinen merkitys antiikkisille miekoille, sillä parempaa tapaa suojata niitä hapettumiselta läpi vuosisatojen ei juuri ole. Sen vuoksi miekat myydäänkin useimmiten shirasaya mukanaan. Huotran kylkeen laadittu kirjoitus, sayagaki, sisältää ensisijaisia tietoja terän taustasta, kuten pituus, sepän nimi ja valmistuspäivämäärä, ja toimii siksi miekan arvon määrittäjänä.
Rakenne ja materiaalit

Shirasaya koostuu etupäässä ainoastaan neljästä eri osasta. Niitä ovat saya eli huotra, tsuka eli kourain, terän ja kahvan välinen kiila habaki sekä mekugi, joka on säilän ruodon ja kouraimen yhteen liittävä bambusta valmistettu sokka. Osien kiinnittämiseen käytetään riisistä saatua sokui-liimaa. Se takaa sekä pienemmän riskin terän ruostumiselle että tupen uudelleenavaamisen, kun se on puhdistettava sisäpuolelta.
Usean osan (lähinnä tsuban eli väistimen) puute tekee shirasayasta epäkäytännöllisen taistelemiseen, varsinkin verratessa koshiraeen, johon lukeutuu noin 15 osaa. Toisaalta on ollut tapauksia, joissa shirasayan tapaisilla yksioikoisilla huotrilla on pyritty kätkemään miekanterä aavistamattomia hyökkäyksiä varten.
Parhaiten shirasayan huotran ja kahvan tekoon soveltuva raaka-aine on magnolia-puu. Syynä tähän on magnolian alhainen pihkapitoisuus muihin vastaaviin puulajeihin nähden, mikä mahdollistaa helpon höylättävyyden. Koska puu on hyvin elävää ja haittaa siksi työn täsmällisyyttä, se vaatii usean vuoden kuivatuksen ennen käsittelyn aloittamista. Meguki taas valmistetaan tavalliseen tapaan bambusta ja habaki joko hopeasta tai messingistä.
Aiheesta muualla

Shirasayan teko-ohjeet (englanniksi)
Samsung Galaxy Note II

| Samsung Galaxy Note II (GT-N8000) |
| --- | --- |


Valmistaja:  Samsung Electronics
Julkaistu:  27. syyskuuta 2012
Edeltäjä:  Samsung Galaxy Note
Seuraaja:  Samsung Galaxy Note 3
Mitat:  151 × 80,5 × 9,4 mm
Paino:  182 g
Näyttö:  5,5" Super AMOLED HD
Näytön kuvatarkkuus:  720 × 1 280 px
Suoritin:  Samsung Exynos 4 Quad 4412 neliydinprosessori, 1,6 GHz, ARM Cortex-A9
Grafiikkapiiri:  Mali-400 MP4
Muisti:  64 Gt
Keskusmuisti:  2 Gt
Takakamera:  8 megapikseliä
Etukamera:  1,9 megapikseliä
Käyttöjärjestelmä:  Android 4.1.1 "Jellybean", päivitettävissä Android 4.4.2 "KitKat" -versioon
Akku:  2 500 mAh
Muistikorttipaikka:  tukee enintään 64 gigatavun microSD-kortteja
Infobox OKVirheellinen NIMI-arvo: 
Samsung Galaxy Note II (GT-N8000) on Samsung Electronicsin 27. syyskuuta 2012 julkaisema älypuhelin, jossa on esiasennettuna Android 4.1.1 (Jellybean) -käyttöjärjestelmä.
Tekniset tiedot > Muotoilu

Samsung Galaxy Note II -älypuhelimessa on 5,5-tuumainen näyttö HD-resoluutiolla.
Tekniset tiedot > Fyysiset osat

Laitteesta löytyy Samsungin oma Exynos 4 Quad 4412 -neliydinprosessori. Laitteessa on 2 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 64 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 8 megapikselin takakamera. Etukameran tarkkuus on puolestaan 1,9 megapikseliä.
Videokuvaus voidaan tehdä 1080p (Full HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 4.1.1 (Jellybean).
Myöhemmin laitteeseen on tullut päivitys Android 4.4.2 (KitKat) -versioon.
SkyWest

| SkyWest Airlines |
| --- | --- |

 IATA: OO  –  ICAO: SKW 
Kutsukoodi:  SKYWEST
Perustettu:  1972
Laivaston koko:  277 
Kohteiden määrä:  160
Emoyhtiö:  SkyWest, Inc.
Kotipaikka:   St. George, Utah
Kanta-asiakasohjelma:  Midwest Plus, Mileage Plus, SkyMiles
Allianssi:  SkyTeam, Star Alliance
Avainhenkilö(t):  Jerry Atkin
Yhtiön sivut:  www.skywest.com
SkyWest Airlines Inc. (IATA: OO, ICAO: SKW, kutsukoodi: SKYWEST) on yhdysvaltalaisen SkyWest Incorporatedin omistama lentoyhtiö, joka lentää kaikkiaan 160 kohteeseen Yhdysvalloissa, Kanadassa ja Meksikossa.  Lentoyhtiö toimii syöttöliikenneyhtiönä yhteistyössä United Airlinesin, Delta Airlinesin ja Midwest Airlinesin kanssa.  Lentoyhtiö työllistää noin 11 100 henkilöä ja lentää päivittäin noin 1 800 lentoa.
Skorpionikorennot

| Skorpionikorennot |
| --- | --- |
 Lasiskorpionikorento Panorpa alpina
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kärsäkorennot Mecoptera
Heimo::  Skorpionikorennot Panorpidae  Linnaeus, 1758
Katso myös
   Skorpionikorennot Wikispeciesissä   Skorpionikorennot Commonsissa 
Infobox OKNimi-testi OK: 
Skorpionikorennot (Panorpidae) ovat hyönteisheimo, joka kuuluu jo mesotsooisella maailmankaudella esiintyneeseen kärsäkorentojen lahkoon. Alkukantaisuudestaan huolimatta skorpionikorennoilla on täydellinen muodonvaihdos. Skorpionikorentoja on maailmassa yhä ainakin 350 lajia, Suomessa niistä on tavattu ainakin viisi.
Skorpionikorentojen parittelu on varsin erikoinen koiraan erittämine sylkipalloineen ja tarttumapihteineen, mistä hyönteisten nimi juontuu. Naaras munii heti parittelun jälkeen. Toukat syövät eläinperäistä ravintoa, tavallisesti kuitenkin kuollutta materiaalia.
Shirayuki (1906)

| Shirayuki / 白雪 |
| --- | --- |

Aluksen vaiheet
Rakentaja:  Mitsubishi, Nagasaki
Kölinlasku:  24. maaliskuuta 1905
Laskettu vesille:  19. toukokuuta 1906
Palveluskäyttöön:  12. lokakuuta 1906
Poistui palveluskäytöstä:  1. huhtikuuta 1924
Tekniset tiedot
Uppouma:  460 t
Pituus:  72 m
Leveys:  6,57 m
Syväys:  1,8 m
Koneteho:  6 000 ihp
Nopeus:  29 solmua
Miehistöä:  70
Aseistus
Aseistus:  2 × QF 12 naulan 12 cwt -laivatykkiä 4 × 8 cm/28 -tykkiä 2 × 18″ torpedoputkea
Shirayuki (jap. 白雪) oli 1906 valmistunut keisarillisen Japanin laivaston Kamikaze-luokan torpedovenehävittäjä, joka poistettiin alusluettelosta 1. huhtikuuta 1924.
Valmistus

Alus tilattiin osana vuoden 1904 hankintoja Mitsubishin Nagasakin telakalta, missä köli laskettiin 24. maaliskuuta 1905. Alus laskettiin vesille 19. toukokuuta 1906 ja valmistui puolisen vuotta myöhemmin 12. lokakuuta.
Palvelus

Shirayuki luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se poistettiin alusluettelosta 1. huhtikuuta 1924.
Skorpionilukki

| Skorpionilukki |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Skorpionilukit Amblypygi
Heimo::  Phrynichidae
Suku::  Damon
Laji::  variegatus
Kaksiosainen nimi
 Damon variegatus  C. L. Koch, 1850 
Katso myös
   Skorpionilukki Commonsissa 
Infobox OKNimi-testi OK: 
Skorpionilukki (Damon variegatus) kuuluu hämähäkkieläimiin. Skorpionilukkia tavataan tropiikissa, esimerkiksi Kaakkois-Aasiassa. Nimi skorpionilukki tulee siitä, että laji muistuttaa ulkoisesti jonkin verran skorpionia ja lukkia. Skorpionilukilla on kahdeksan pitkää, ohutta raajaa. Etummainen raajapari on kehittynyt 15 senttimetriä pitkiksi saalistusrihmoiksi, joissa on herkät tuntokarvat. Skorpionilukki ei ole myrkyllinen, vaan sillä on voimakkaat pyyntileuat (pedipalpit), joilla se saalistaa ravinnokseen sirkkoja ja muita hyönteisiä.
Singulariteetti

Mustan aukon rakenne. Singulariteettia ympäröi Schwarzschildin säteen etäisyydellä tapahtumahorisontti.
Singulariteetti on astrofysiikassa aika-avaruuden vääristymä, jossa jokin suure on äärettömän suuri, joten se ei käyttäydy tunnettujen fysiikan lakien mukaan. Nykyisen fysiikan termein singulariteettia ei voida kuvailla, koska ei tunneta luonnonlakeja, jotka pätevät kun fyysisten suureiden arvot ovat äärettömän suuria. Koska luonnossa ei pitäisi esiintyä mitään ääretöntä, singulariteetit ovat käytännössä pikemminkin teoreettisia konstruktioita kuin todellisia luonnonilmiöitä. Esimerkiksi mustan aukon keskuksen ajatellaan olevan singulariteetti, jossa rajallinen massa on tiivistynyt äärettömän pieneksi pisteeksi, jolloin myös sen tiheys on ääretön. Tätä pistettä ympäröi tapahtumahorisontti, jonka sisällä pakonopeus mustasta aukosta ylittää valonnopeuden, eikä edes säteily pääse enää pakenemaan sen ulkopuolelle. Myös maailmankaikkeus saattoi olla alkuräjähdyksen hetkellä singulariteetti.
Singulariteettien olemassaolosta ei ole mitään varmaa todistetta, ja koska nykykäsityksen mukaan äärettömyyttä ei pitäisi esiintyä luonnossa, singulariteetti saattaa olla enemmän klassisen suhteellisuusteorian puutteellisuuden seuraus kuin todellinen luonnonilmiö. Klassiset teoriat eivät edes päde, kun on kyse singulariteetteihin liittyvistä ilmiöistä. Kvanttimekaniikan sisältävä yhä kehitteillä oleva yhtenäisteoria saattaa ratkaista singulariteettien ongelman.
Aiheesta muualla

Curiel, Erik & Bokulich, Peter: Singularities and Black Holes The Stanford Encyclopedia of Philosophy. The Metaphysics Research Lab. Stanford University. (englanniksi)
Silver (televisiokanava)

| Silver |
| --- | --- |

Lähetykset alkoivat:  26. toukokuuta 2006
Omistaja:  NonStop Television
Tunnuslause:  "Where Movies Shine"
Maa:  Norja, Ruotsi
Näkyvyysalue:  Suomi, Pohjoismaat
Kotisivu:  http://www.nonstop.tv/silver/
Saatavuus
Antenniverkko
DNA Welho:  Kanava 88
Satelliitti
Nevrhbksvrc:  Kanava 247 (HD)
Kaapeliverkko
DNA Welho:  Kanava 179
Sonera:  Kanava 43
Elisa:  Kanava 147
LumoTV:  Kanava 43
Anvia:  Kanava 164
Aina:  Kanava 463 (14.00-23.00)
Telia:  Kanava 40
IPTV (ADSL)
Elisa Viihde:  Kanava 364 (kanavanippu D:n alueella)
Maxivision:  Kanava 93
ProSieben Sat.1 Russia:  Kanava 9 (vain Venäjällä)
LumoTV:  Kanava 15
Infobox OKNimi-testi OK: 
Silver on pohjoismaisen NonStop Television -yhtiön elokuvakanava. Kanavan pääsisältö koostuu independent-elokuvista. Kanava on nykyään osa Turner Broadcasting System, Inc. -yhtymää sen ostettua NonStop Televisionin. Kanavasta on myös teräväpiirtoversio, Silver HD. Sisätoimittajat löytyvät Silver-kanavan nettisivuilta